
BIRŽŲ RAJONO SAVIVALDYBĖS ADMINISTRAcijos Direktorius

ĮSAKYMAS 
DĖL NEFORMALIOJO VAIKŲ ŠVIETIMO PROGRAMŲ ĮGYVENDINIMO STEBĖSENOS TVARKOS APRAŠO TVIRTINIMO
2019 m. vasario  1  d. Nr. A- 95
Biržai
Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Neformaliojo vaikų švietimo lėšų skyrimo ir panaudojimo tvarkos aprašu, patvirtintu Lietuvos Respublikos švietimo ir mokslo ministro 2018 m. rugsėjo 12 d. įsakymu Nr. V-758 „Dėl neformaliojo vaikų švietimo lėšų skyrimo ir panaudojimo tvarkos aprašo patvirtinimo“, Biržų rajono savivaldybės neformaliojo vaikų švietimo lėšų skyrimo ir panaudojimo tvarkos aprašu, patvirtintu Biržų rajono savivaldybės tarybos 2018 m. lapkričio 8 d. sprendimu Nr. T-215 „Dėl Biržų rajono savivaldybės neformaliojo vaikų švietimo lėšų skyrimo ir panaudojimo tvarkos aprašo patvirtinimo“:
1. Tvirtinu Neformaliojo vaikų švietimo programų įgyvendinimo stebėsenos  tvarkos  aprašą (pridedama).
2. P r i p a ž į s t u netekusiu galios Biržų rajono savivaldybės administracijos direktoriaus 2016 m. vasario 9 d. įsakymą Nr. A-160 „Dėl Neformaliojo vaikų švietimo programų stebėsenos tvarkos aprašo tvirtinimo“.
Šis įsakymas per vieną mėnesį gali būti apskundžiamas Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, Panevėžys), skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.
Administracijos direktorius





          Rolandas Žagaras
Parengė
Marijonas Nemanis
2019-02-01
PATVIRTINTA

Biržų rajono savivaldybės administracijos

direktoriaus 2019 m. vasario 1  d.

įsakymu Nr. A-95
NEFORMALIOJO VAIKŲ ŠVIETIMO PROGRAMŲ ĮGYVENDINIMO stebėsenos tvarkos aprašAS
I skyrius

BENDROSIOS NUOSTATOS

1. Neformaliojo vaikų švietimo programų įgyvendinimo stebėsenos (toliau – Stebėsena) tvarkos aprašas nustato Stebėsenos paskirtį, uždavinius, jos vykdymo būdus, Stebėsenos organizavimą, Stebėseną atliekančių darbuotojų teises ir pareigas.

2. Stebėsenos objektas – neformaliojo vaikų švietimo programos, Biržų rajono savivaldybės administracijos direktoriaus įsakymu pripažintos atitinkančiomis reikalavimus, nustatytus Biržų rajono savivaldybės neformaliojo vaikų švietimo lėšų skyrimo ir panaudojimo tvarkos apraše, patvirtintame Biržų rajono savivaldybės tarybos 2018 m. lapkričio 8 d. sprendimu Nr. T-215 „Dėl Biržų rajono savivaldybės neformaliojo vaikų švietimo lėšų skyrimo ir panaudojimo tvarkos aprašo patvirtinimo“.
3. Stebėseną vykdo Biržų rajono savivaldybės administracijos Švietimo, kultūros ir sporto skyriaus specialistai, atsakingi už neformalųjį vaikų švietimą (toliau – Specialistai).

4. Stebėsena vykdoma vadovaujantis šiuo aprašu ir kitais teisės aktais.

5. Šiame apraše vartojamos sąvokos ir terminai atitinka Lietuvos Respublikos švietimo įstatyme apibrėžtas sąvokas ir terminus.

II skyrius

STEBĖSENOS PASKIRTIS IR UŽDAVINIAI


6. Stebėsenos paskirtis – atlikti neformaliojo vaikų švietimo programų įgyvendinimo (toliau – Programos) stebėseną ir įvertinti jų kokybę.


7. Stebėsenos uždaviniai:


7.1. stebėti, analizuoti ir vertinti su Programų įgyvendinimu susijusius duomenis, Programų įgyvendinimą, jų atitiktį neformalųjį vaikų švietimą reglamentuojančius dokumentus;


7.2. teikti metodinę ir informacinę švietimo pagalbą neformaliojo vaikų švietimo programų vykdytojams (toliau – Vykdytojai).

III skyrius

STEBĖSENOS VYKDYMO būdai


8. Stebėsena vykdoma:

8.1. analizuojant Vykdytojo pateiktus duomenis, dokumentus ir informaciją;

8.2. stebint Programos įgyvendinimą vietoje.

IV skyrius

STEBĖSENOS ORGANIZAVIMAS


9. Vykdytojo pateiktų duomenų, dokumentų ir informacijos stebėjimas ir analizė atliekama remiantis šiais rodikliais:

9.1. užsiėmimų, vykdomų pagal Programas, lankomumu ir lankomumo pokyčiu. Vykdytojas raštu (elektoriniu paštu) Specialistui pateikia informaciją apie užsiėmimų, vykdomų pagal Programas, lankomumą (ne rečiau kaip kartą per mėnesį ar/ir Specialistui pareikalavus), taip pat praneša, kai vaikai, lankantys užsiėmimus, vykdomus pagal Programą, nutraukia su Vykdytoju sudarytą sutartį (atsiradus pagrindui). Specialistas informuoja Švietimo, kultūros ir sporto skyriaus vedėją, kai:

9.1.1. nelanko užsiėmimų, vykdomų pagal Programas, ir/ar nutraukia sutartis su Vykdytoju daugiau nei 30 proc. vaikų;

9.1.2. lanko mažiau negu 61 proc. užsiėmimų, vykdomų pagal Programas, daugiau nei 30 proc. vaikų;


9.2. užsiėmimus, vykdomus pagal Programas, lankančių vaikų ar/ir tėvų/globėjų atsiliepimais apie Programos įgyvendinimo kokybę. Šie atsiliepimai Programos įgyvendinimo metu pateikiami Savivaldybės administracijai/Specialistui raštu arba elektroniniu paštu/telefonu (esant poreikiui ir/ar pageidaujant), o įgyvendinus Programą – Vykdytojui, užpildydami Anketos apie neformaliojo vaikų švietimo programos formą (1 priedas). Specialistas informuoja Švietimo, kultūros ir sporto skyriaus vedėją, kai per vieną mėnesį (arba atlikus anketavimą) apie užsiėmimus, vykdomus pagal Programas, pateikiama daugiau nei 30 proc. neigiamų atsiliepimų;


9.3. ne rečiau kaip kartą per tris mėnesius per žiniasklaidos priemones Vykdytojo viešinama informacija apie Programos eigą, Programos įgyvendinimo rezultatus, kita informacija. Specialistas informuoja Švietimo, kultūros ir sporto skyriaus vedėją, kai Vykdytojas per tris mėnesius per žiniasklaidos priemones neviešino informacijos apie Programą.

10. Programos įgyvendinimo stebėsena atliekama Specialistui nuvykus į Programos įgyvendinimo vietą Lankymo metu fiksuojama, ar Vykdytojo atitikties nustatymo ir Programos atitikties reikalavimams paraiškoje nurodyti (deklaruoti) dalykai atitinka faktą (Programos lankymo formą, 2 priedas). Esant reikalui, Vykdytojui suteikiama informacinė ir metodinė pagalba.

11. Siekiant įgyvendinamų Programų kokybės, Programos lankomos tokiu principu:

11.1. iš anksto numačius, bet ne rečiau kaip kartą per tris mėnesius;

11.2. atsiradus neigiamoms aplinkybėms, nurodytoms šio aprašo 9.1.1, 9.1.2 ir 9.2 punktuose.

12. Specialistas užpildęs Programos lankymo formą (2 priedas) su ja supažindina Vykdytoją (elektroniniu paštu pateikia nuskenuotą formą ar užpildęs vietoje pateikia jos kopiją).

13. Atlikus Programų stebėseną, jos rezultatai aptariami ir apibendrinami Vykdytojų pasitarime. 

14. Iš gyventojų gauti skundai dėl Programos įgyvendinimo nagrinėjami teisės aktų nustatyta tvarka.

V skyrius

STEBĖSENĄ ATLIEKANČIŲ DARBUOTOJŲ TEISĖS IR PAREIGOS


15. Stebėseną atliekantys Specialistai turi teisę:

15.1. pagal savo kompetenciją konsultuoti Programą įgyvendinančius asmenis;
15.2. lankytis Programos įgyvendinimo vietose, stebėti ugdymo procesą, ugdytojų darbą;
15.3. gauti iš Vykdytojų dokumentus, reikalingus Stebėsenai vykdyti;
15.4. pareikšti savo nuomonę Programos įgyvendinimo kokybės klausimais;
15.5. siūlyti Vykdytojams galimus probleminių klausimų sprendimų būdus.
16. Stebėseną atliekantys Specialistai privalo:
16.1. vykdyti jiems paskirtos(-ų) Programos(-ų) stebėseną šio aprašo 8 punkte nustatytais būdais;
16.2. dalyvauti Vykdytojų pasitarimuose dėl Programų rezultatų aptarimo;
16.3. objektyviai ir nešališkai reikšti savo nuomonę;
16.4. laiku Švietimo, kultūros ir sporto skyriaus vedėjui pateikti informaciją (arba duomenis), susijusią su Programos įgyvendinimu. 

17. Stebėseną atliekantys darbuotojai (Specialistai) turi vadovautis etikos, teisingumo ir geranoriškumo principais; iškilus sudėtingai situacijai, tirti ją atsakingai, rinkti informaciją iš kelių patikimų šaltinių; stebėseną vykdyti netrikdant Vykdytojų tiesioginio darbo arba ugdymo proceso; neviešinti stebėsenos metu gautos informacijos; Stebėseną vykdyti nusiteikus pozityviai, siekiant kiek įmanoma tobulinti Vykdytojų įgyvendinamų Programų kokybę.

Vi skyrius

BAIGIAMOSIOS NUOSTATOS

18. Šis aprašas gali būti keičiamas ir papildomas Savivaldybės administracijos direktoriaus įsakymu.

Neformaliojo vaikų švietimo programų

įgyvendinimo stebėsenos tvarkos aprašo

1 priedas

ANKETA APIE NEFORMALIOJO VAIKŲ ŠVIETIMO PROGRAMĄ

Prašytume Jūsų užpildyti šią anketą apie dalyvavimą neformaliojo vaikų švietimo programoje 











.

(programos pavadinimas (nurodo Vykdytojas)

Apklausa vykdoma siekiant išsiaiškinti užsiėmimų kokybę bei jų teikiamą naudą.

* Žvaigždute pažymėtos anketos dalys, kurias pildyti privaloma.

	Informacija apie asmenį, pildantį anketą*

	Pažymėkite, kas jūs esate:

( Motina  /tėvas / globėjas

( Vaikas

( Pildome kartu


	Informacija apie programos dalyvį*

	Vardas, pavardė
	

	Amžius
	


	Bendri klausimai apie programą*

	( Pažymėkite, ar sutinkate su teiginiais
	TAIP / labiau sutinku
	NE / labiau nesutinku

	· Veiklos vyko reguliariai /pagal programą
	
	

	· Užsiėmimų vieta mane tenkino
	
	

	· Su programos vadovu bendravome pakankamai
	
	

	· Užsiėmimų/veiklų kokybę bendrai vertinu teigiamai 
	
	

	· Programa man buvo naudinga
	
	

	· Rinkčiausi šioje programoje dalyvauti ateityje 
	
	

	(Nurodykite vieną pagrindinį, Jūsų nuomone, projekto pliusą
	___________________________


	Jūsų komentaras apie programos įgyvendinimą ir kokybę

(trūkumai, privalumai, kodėl taip manote; kas labiausiai patiko/nepatiko; kuo programa buvo Jums naudinga/nenaudinga ir pan.).

	__________________________________________________________________________
__________________________________________________________________________


Dėkojame už skirtą laiką!
Neformaliojo vaikų švietimo programų įgyvendinimo stebėsenos tvarkos aprašo

2 priedas

NEFORMALIOJO VAIKŲ ŠVIETIMO PROGRAMOS LANKYMO FORMA

Programos lankymo data ir laikas _____________

Bendra informacija apie programą

	Vykdytojo pavadinimas
	

	Programos pavadinimas
	

	Užsiėmimo vykdymo vieta
	


Informacija apie užsiėmimą (žymėti x)

	Užsiėmimų patvirtintas grafikas / tvarkaraštis
	Yra
	
	Nėra
	
	Pastabos
	

	Užsiėmimo laikas atitiktis grafikui / tvarkaraščiui
	Atitinka
	
	Neatitinka
	
	Pastabos
	

	Ugdymo kryptis
	Atitinka
	
	Iš dalies
	
	Neatitinka
	
	Pastabos 
	

	Saugios ir sveikos aplinkos užtikrinimas
	Atitinka / deklaruojama
	
	Iš dalies
	
	Neatitinka
	
	Pastabos
	

	Ugdymo aplinka
	Atitinka / deklaruojama
	
	Iš dalies
	
	Neatitinka
	
	Pastabos
	

	Ugdymo priemonės
	Atitinka / deklaruojama
	
	Iš dalies
	
	Neatitinka
	
	Pastabos
	

	Ugdytinių amžius
	Atitinka
	
	Iš dalies
	
	Neatitinka
	
	Pastabos
	

	Vaikų skaičius grupėje
	Deklaruojamas
	
	Faktinis 
	
	Lankomumo žurnale / lape
	
	Pastabos
	

	Ugdymo turinys (tema, veikla, metodai, kompetencijos, trukmė)
	Atitinka
	
	Iš dalies
	
	Neatitinka
	
	Pastabos
	

	Mokytojų kvalifikacija
	Atitinka / deklaruojama
	
	Iš dalies
	
	Neatitinka
	
	Pastabos
	


Užsiėmimo turinys

	Tema 
	

	Veiklos apibūdinimas
	

	Trukmė
	


Dokumentai

	Sutartys su tėvais
	Yra / atitinka pavyzdinę
	
	Iš dalies
	
	Nėra / neatitinka
	
	Pastabos
	

	Vaikų sveikatos pažymos
	Yra
	
	Iš dalies
	
	Nėra
	
	Pastabos
	

	Kiti dokumentai (pagal Vykdytojo vidaus tvarką) Nurodyti – kokie
	Yra
	
	Iš dalies
	
	Nėra
	
	Pastabos
	


Išvada apie lankymąsi

	Bendro pobūdžio pastebėjimai (dėl organizavimo ir pan.)
	

	Pastabos / pažeidimai
	

	Bendras programos vertinimas (stipriosios ir silpnosios pusės, koreguotini dalykai, neatitikimai (jei yra), siūlymai / rekomendacijos Vykdytojui)
	


	Užsiėmimo vadovo vardas, pavardė
	


Pildo Vykdytojo atstovas (institucijos vadovas)

 susipažinau ir sutinku

 susipažinau / nesutinku nesitikimo argumentai 


























Vykdytojas







(pareigos)

     (parašas)

       (vardas, pavardė)

Stebėtojas







(pareigos)

     (parašas)

       (vardas, pavardė)

